กดจุดที่หัว ข้อมูลเพิ่มเติมเรื่องการกดจุด กดจุดที่หน้า ข้อมูลเพิ่มเติมเรื่องอาการปวดหัว กดจุดตามร่างกาย
Feng Chi บางทีก็เรียก GB20 หรือ Gates of Consciousness เป็นจุดที่คนนิยมกดเพื่อรักษาไมเกรน จุด GB20 จะอยู่ล่างหูพอดี วิธีหาจุดนี้คือให้หาส่วนที่กลวงๆ เป็นโพรงข้างต้นคอ แถวท้ายทอย ให้ประสานมือแล้วค่อยๆ ประคองหัว จากนั้นวางนิ้วโป้งตรงโพรงใต้ท้ายทอยทั้ง 2 ข้าง  นวดกดจุดด้วยนิ้วโป้ง ค่อยๆ กดลงไปลึกๆ ค้างไว้ 4 - 5 วินาที ถ้าหาโพรงที่ว่าเจอแล้ว จะนวดด้วยนิ้วชี้หรือนิ้วกลาง หรือข้อนิ้วก็ได้ ผ่อนคลาย หายใจเข้า-ออกลึกๆ ระหว่างนวดกดจุด GB20 คุณนวดและกดจุดนี้ไปได้นานถึง 3 นาทีเลย แถวขมับจะมีกลุ่มจุดเรียงไปตามขอบใบหู ในกะโหลกของคุณ จะอยู่ห่างจากขอบหูขึ้นไปประมาณความกว้างของนิ้วชี้ จุดแรกคือ Hairline Curve จะอยู่ตั้งแต่เหนือขอบหูขึ้นไป แต่ละจุดอย่างที่บอกว่าห่างกันประมาณความกว้างของนิ้วชี้ และโค้งเรียงกันไปตามใบหู  กดแต่ละจุดที่ขมับทั้ง 2 ข้าง จะกดลงไปตรงๆ หรือนวดวนก็ได้ ให้ครบ 1 นาที จากนั้นกดเรียงไปทีละจุด จะเห็นผลที่สุด แต่ละจุดจะเรียงกันตั้งแต่หน้าขมับไปจนถึงหลังหู ได้แก่ Hairline Curve, Valley Lead, Celestial Hub, Floating White และ Head Portal Yin จุด Wind Mansion บางทีก็เรียก GV16 กดแล้วช่วยเรื่องไมเกรน คลายเส้นยึดที่คอ และคลายเครียด จุดนี้จะอยู่กลางท้ายทอย กึ่งกลางระหว่างหู 2 ข้างกับสันหลัง ให้หาโพรงแถวท้ายทอย แล้วกดลงไปที่ตรงกลาง กดจุดลงไปตรงๆ ลึกๆ อย่างน้อย 1 นาทีขึ้นไป ในทางการแพทย์แผนจีนตั้งแต่โบราณมา การกดจุด (acupressure) เป็นการกดจุดต่างๆ ตามเส้น meridian 12 เส้น เส้นที่ว่าก็คือ "เส้นลมปราณ" เป็นทางผ่านของ “qi” หรือ “chi” (ชี่) คือลมปราณนั่นเอง หลักการพื้นฐานของการกดจุด ก็คือถ้ามีจุดไหนปิดกั้นจนลมปราณไหลผ่านไม่ได้หรือไม่สะดวก จะเกิดโรคตามมา เลยต้องกดจุดเพื่อแก้ไขให้ลมปราณหรือ "ชี่" ไหลเวียนได้ดีตามเดิม การกดจุดพิสูจน์แล้วว่าช่วยแก้อาการปวดหัวไมเกรนได้ มีหลายงานวิจัยทางการแพทย์รองรับ เวลากดจุด ต้องใช้แรงให้เหมาะสม คือกดลงไปตรงๆ ลึกๆ เพื่อกระตุ้นจุดต่างๆ เวลากดจุดอาจรู้สึกระบมหรือเจ็บบ้าง แต่ต้องไม่เกินทน ให้นึกถึงความรู้สึกเวลาคุณไปนวดแล้วเจ็บแต่ก็สบายตัวในเวลาเดียวกัน  จะกดจุดแรงแค่ไหนก็ขึ้นอยู่กับสภาพร่างกายและความแข็งแรงของแต่ละคนด้วย บางจุดกดแล้วตึงเกร็ง ถ้ากดจุดไหนแล้วคุณเจ็บมากจนเกินทน ให้ค่อยๆ ลดแรงกดจนรู้สึกอย่างที่บอก ว่าเจ็บแต่ก็สบายตัว ตอนกดจุดอย่าให้รู้สึกต้องทนทรมาน ถ้าจุดไหนเจ็บจนไม่สบายตัวหรือถึงขั้นทนไม่ไหว แบบนี้ให้หยุดทันที การกดจุดคือการออกแรงกดลงไปตามจุดต่างๆ เลยต้องกดจุดด้วยอุปกรณ์ที่เหมาะสม ส่วนใหญ่ผู้เชี่ยวชาญเขาจะใช้ "นิ้วมือ" นี่แหละนวดและกดกระตุ้นจุดต่างๆ นิ้วกลางจะเหมาะสุด เพราะยาวและแข็งแรงกว่านิ้วอื่น หรือจะใช้นิ้วโป้งแทนก็ได้ มีบางจุดเหมือนกันที่เล็กและเข้าถึงยากจนต้องใช้ปลายเล็บแทน  หรือจะกดจุดด้วยส่วนอื่นๆ เช่น ข้อนิ้ว ข้อศอก เข่า ขา กระทั่งเท้า ก็พิจารณากันตามความเหมาะสม ถ้าจะกดจุดให้ถูกต้อง ให้กดด้วยอะไรที่มนๆ ไม่มีคม สำหรับบางจุด ปลายเล็บอาจหนาเกินไป ให้ใช้ยางลบที่ก้นดินสอกดจุดเล็กๆ พวกนี้แทน หรือใช้เมล็ดอะโวคาโดและลูกกอล์ฟแทนก็ยังได้ จะกดจุดเองหรือให้ผู้เชี่ยวชาญ (แพทย์แผนจีน) กดให้ก็ได้ แต่ยังไงก็ควรปรึกษาคุณหมอประจำตัว (แผนปัจจุบัน) ดูก่อน ว่าการกดจุดจะไม่ไปรบกวนการใช้ยาหรือการรักษาอื่นๆ ที่ทำอยู่  ถ้ากดจุดแล้วอาการดีขึ้น ก็แจ้งคุณหมอไป รวมถึงกรณีที่กดจุดแล้วไม่ได้ผลหรืออาการหนักขึ้นเช่นกัน แต่ละจุดที่ต้องกดก็จะมีชื่อแตกต่างกันไป เป็นชื่อที่เรียกกันมาแต่โบราณ กับอีกแบบคือชื่อสมัยใหม่ที่เพิ่งมี ซึ่งอย่างหลังจะเป็นตัวอักษรผสมกับตัวเลข อย่าง Third Eye Point ก็เรียกว่า GV 24.5 เป็นจุดที่กดแล้วช่วยบรรเทาอาการปวดหัวและแน่นหน้า จุดนี้จะอยู่ที่หว่างคิ้ว เป็นจุดที่เชื่อมสันจมูกกับหน้าผากนั่นเอง ค่อยๆ กดลงไปที่จุดนี้ให้ลึก แล้วค้างไว้ 1 นาที จะกดลงไปตรงๆ หรือนวดวนก็ได้ ลองดูว่าแบบไหนได้ผลสำหรับคุณที่สุด Drilling Bamboo บางทีก็เรียก Bright Lights Points หรือ B2 เป็นจุดที่กดแล้วแก้อาการปวดหัวที่อยู่ค่อนไปทางด้านหน้า จุดนี้จะอยู่ที่หัวตาทั้ง 2 ข้าง เหนือเปลือกตานิดหน่อย บริเวณกระดูกเบ้าตา  ให้ใช้ปลายนิ้วชี้ 2 ข้างกดทั้ง 2 จุดพร้อมกันเป็นเวลา 1 นาที หรือจะกระตุ้นทีละข้างก็ตามความชอบ แค่ทำให้ครบ 1 นาทีทั้ง 2 ข้างก็พอ Welcome Fragrance บางทีก็เรียก Welcome Perfume หรือ LI20 เป็นจุดที่กดแล้วช่วยแก้อาการปวดหัวไมเกรนและแน่นหน้าเพราะไซนัส จุดนี้จะอยู่ด้านนอกของรูจมูกทั้ง 2 ข้าง ใกล้กับด้านล่างของโหนกแก้ม จะกดลงไปตรงๆ ลึกๆ หรือนวดวนก็แล้วแต่ ให้ครบ 1 นาที อาการปวดหัวหลักๆ มี 2 ประเภทด้วยกัน คืออาการปวดศีรษะปฐมภูมิ (primary headache) หรืออาการปวดหัวทั่วไปที่ไม่ได้มาจากโรคต่างๆ และอาการปวดศีรษะทุติยภูมิ (secondary headache) หรืออาการปวดหัวที่เกิดจากโรคอื่น ถ้าปวดหัวไมเกรนจะนับเป็น primary headache นอกจากนี้อาการปวดหัวแบบแรกยังมีปวดหัวจากความเครียด (tension headache) และปวดหัวเป็นชุดๆ (cluster headache) ด้วย ปวดหัวแบบที่ 2 หรือ secondary headache บางทีก็เป็นเพราะโรคหลอดเลือดสมอง (stroke) ความดันสูงผิดปกติ อาการไข้ หรือความผิดปกติของข้อต่อขากรรไกร (TMJ หรือ Temporomandibular Joint) ปกติปวดหัวไมเกรนจะปวดข้างเดียว ส่วนใหญ่ปวดแถวหน้าผากหรือขมับ มีตั้งแต่ปวดปานกลางไปจนถึงปวดมากแบบทรมาน สัญญาณบอกว่ากำลังจะปวดหัวคือระยะ aura คนที่ปวดหัวไมเกรนส่วนใหญ่จะคลื่นไส้ ไวต่อแสง กลิ่น และเสียงร่วมด้วย แถมถ้าขยับเขยื้อนเคลื่อนไหวไปมาจะทำให้ปวดหัวหนักกว่าเดิม  aura จะเป็นอาการชั่วคราว คือรับรู้สภาพแวดล้อมผิดปกติไป เช่น ทางด้านสายตา คือเห็นแสงวูบวาบ แสงกะพริบ หรือแสงซิกแซกไปมา อีกทีคือไวต่อกลิ่น อาการอื่นๆ ก็เช่น ชาตามแขน พูดติดขัด หรือสับสน คนที่ปวดหัวไมเกรน 25% จะมีอาการระยะ aura ปัจจัยที่กระตุ้นให้ปวดหัวไมเกรนมีหลายอย่าง และต่างกันไปตามแต่ละคน แต่ที่พบบ่อยก็เช่น ไวน์แดง การอดอาหารหรือข้ามมื้อไหนไป นอกจากนี้ก็มีปัจจัยแวดล้อม เช่น แสงกะพริบวูบวาบ กลิ่นฉุน อากาศเปลี่ยน การอดนอน ปัจจัยเรื่องฮอร์โมน (ช่วงเป็นเมนส์) อาหารบางอย่าง กระทบกระเทือนที่หัวหรือทางสมอง ปวดคอ ไปจนถึงความผิดปกติของข้อต่อขากรรไกร จริงๆ ไม่ว่าปวดหัวแบบไหนก็ควรไปหาหมอกันไว้ก่อน ในบางเคส อาการปวดหัวของคุณอาจเป็นสัญญาณบอกภาวะฉุกเฉินก็ได้ สัญญาณอันตรายที่ห้ามมองข้ามก็เช่น  ปวดหัวรุนแรง โดยมีไข้ และคอแข็งร่วมด้วย อาจเป็นสัญญาณบอกโรคเยื่อหุ้มสมองอักเสบ (meningitis) ปวดหัวรุนแรงเฉียบพลัน (thunderclap headache) เป็นสัญญาณบอกว่ามีเลือดออกใต้เยื่อหุ้มสมองชั้นกลาง (subarachnoid hemorrhage) มีอาการกดเจ็บ (tenderness) ที่ขมับ บางทีหลอดเลือดก็เต้นตุบๆ มักเกิดในผู้สูงอายุ อาการแวดล้อมอื่นๆ ก็เช่น น้ำหนักลด เป็นสัญญาณบอกโรคหลอดเลือดขมับอักเสบ (giant cell arteritis) ตาแดง มองแสงแล้วมีรัศมี อาจเป็นสัญญาณบอกต้อหิน (glaucoma) โดยเฉพาะถ้าปล่อยไว้นาน ไม่รักษาอย่างถูกต้อง จนเสี่ยงตาบอดถาวร ปวดหัวเฉียบพลันหรือรุนแรงในผู้ป่วยโรคมะเร็ง หรือภูมิต้านทานต่ำ เช่น หลังปลูกถ่ายอวัยวะ หรือผู้ติดเชื้อเอชไอวีและผู้ป่วยเอดส์ อาการปวดหัวอาจเป็นสัญญาณบอกโรคอื่นที่ร้ายแรงกว่า เพราะงั้นควรไปหาหมอเพื่อตรวจร่างกายให้แน่ชัด ว่าตกลงปวดหัวแบบ primary headaches หรือเพราะเกิดจากโรคอื่น ถ้าคุณมีหนึ่งในอาการต่อไปนี้ ให้รีบไปหาหมอใน 1 - 2 วัน ห้ามนิ่งนอนใจเด็ดขาด  ปวดหัวถี่ขึ้นหรือปวดมากขึ้น ปวดหัว และอายุ 50 ปีขึ้นไป สายตาเปลี่ยน น้ำหนักลด หลักในการรักษาโรคไมเกรน ก็คือหาสาเหตุที่กระตุ้นให้เกิดอาการปวดหัวและกำจัดสาเหตุนั้น รวมถึงการบำบัดและเยียวยาความเครียด ถ้าใครเป็นหนักหน่อย คุณหมอจะจ่ายยาให้ เช่น triptans (Sumatriptna/Imatrex หรือ Zolmitriptan/Zomig), dihydroergotamine (Migranal) และยากันคลื่นไส้อาเจียน ถ้ามีอาการ triptans กับ dihydroergotamine ห้ามใช้ในผู้ป่วยที่เป็นโรคหลอดเลือดหัวใจ (coronary artery disease) หรือโรคความดันโลหิตสูงแบบควบคุมไม่ได้ (uncontrolled high blood pressure) ส่วนในกลุ่มผู้สูงอายุหรือคนที่มีปัจจัยเสี่ยงเกิดโรคหัวใจและหลอดเลือด (cardiovascular) เช่น เป็นโรคอ้วน ไขมัน LDL หรือไตรกลีเซอไรด์สูง และคนที่คุณหมอวินิจฉัยว่าเป็นเบาหวาน พวกนี้ใช้ได้แต่ต้องระวัง Heaven’s Pillar จะอยู่ที่คอ ต่ำลงไปเท่ากับความกว้างของ 2 นิ้วชี้ ตรงท้ายทอย ให้เลื่อนนิ้วจากท้ายทอยลงไป หรือจากจุดอื่นที่อยู่แถวโพรงที่ว่า จะเจอจุดนี้ที่แผงกล้ามเนื้อข้างสันหลัง จะกดจุดลงไปตรงๆ หรือนวดวนก็แล้วแต่ ให้ได้ 1 นาที He Gu บางทีก็เรียก Union Valley หรือ LI4 จะอยู่ที่มือคุณ หรือก็คือตรงพังผืดระหว่างนิ้วโป้งกับนิ้วชี้นั่นเอง ให้ใช้มือซ้ายกดจุด LI4 ของมือขวา และใช้มือขวากดจุด LI4 ของมือซ้าย กดลงไปลึกๆ ตรงๆ ที่จุดนี้อย่างน้อย 1 นาที Bigger Rushing เป็นอีกจุดที่อยู่ตรงเท้า ระหว่างนิ้วโป้งเท้ากับนิ้วถัดไป ตรงกลางระหว่างกระดูกนิ้วเท้า 2 นิ้ว ให้เริ่มจับจากพังผืดระหว่างนิ้ว แล้วเลื่อนกลับขึ้นมาประมาณ 1 นิ้ว (2.5 ซม.) จนรู้สึกถึงกระดูกเท้า ก็จะเจอจุดที่ว่า  จะกดลงไปตรงๆ หรือนวดวนก็แล้วแต่ ให้ได้ 1 นาที ถ้าใช้นิ้วโป้งกดจะง่ายกว่า ช่วยกระตุ้นจุดที่ว่าได้ดี
กดจุด Feng Chi. กดจุดแถวขมับ. กระตุ้น Wind Mansion. การกดจุดคืออะไร. ต้องออกแรงกดให้พอดี. เลือกอุปกรณ์ให้เหมาะสม. ปรึกษาคุณหมอเรื่องกดจุด. กระตุ้น Third Eye Point. กดจุด Drilling Bamboo. กดจุด Welcome Fragrance. รู้จักอาการปวดหัว 2 ประเภท. รู้จักอาการปวดหัวไมเกรน. ปวดหัวแบบไหนอันตรายต้องไปหาโรงพยาบาลด่วน. หาหมอ. กินยารักษาโรคไมเกรน. กดจุด Heaven’s Pillar. นวดจุด He Gu. กดจุด Bigger Rushing.
https://www.wikihow.com/Use-Acupressure-Points-for-Migraine-Headaches https://www.wikihow.com/Use-Acupressure-Points-for-Migraine-Headaches https://www.wikihow.com/Use-Acupressure-Points-for-Migraine-Headaches https://www.wikihow.com/Use-Acupressure-Points-for-Migraine-Headaches https://www.wikihow.com/Use-Acupressure-Points-for-Migraine-Headaches
Manipulating Pressure Points on Your Head Understanding Acupressure Using Acupressure on Your Face Understanding Headaches Applying Acupressure to Other Parts of the Body